Vilafranca deu Cairan
Vilafranca deu Cairan (Villefranche-du-Queyran en francés) es una comuna agenesa situada dens lo departament d'Òut e Garona e la region de Novèla Aquitània, ancianament d'Aquitània.

Geografia

Perimètre deu territòri

Toponimia 
Las fòrmas ancianas son Villa Franchia, en 1281, Villefranca de Cayranum (locum de ~), en 1286-1287, Ffrancca villa, en 1291, Ville Franche, en francés, en 1293, Villafranca, en 1305, Cayrano, en 1305, Bilafranqua de Cayran, en 1407, Vilafranqua, en 1590, Ville Franche de Cayran, en francés, sus ua mapa deu sègle XVII. La prononciacion observada es ['bilə'frankə du kɛjraŋ], mès Bénédicte Boyrie-Fénié recomanda la prononciacion gramaticalament purista ['bilə'frankə de kɛjraŋ] .
Las Vilafrancas èran aglomeracions novèlas, fondadas per un senhor o un monastèri, dab franquesa deus drets feudals, per tant d'atirar abitants . Lo sens de franc/franca es lo de l'anglés free o de l'alemand frei.  Cairan es un derivat deu mot occitan caira, « ròca » : lo lòc es situat suus purmèirs afloraments deus calcaris de l'Oligocèn de la riba esquèrra de Garona .

Istòria 

 Lo territòri de Vilafranca èra de la ciutat deus Nitiobròges e après de la diocèsi d'Agen, çò que justifica de lo plaçar dens l'Agenés. Dempui lo 13 d'agost 1317 e d'aquí a la Revolucion, èra de la diocèsi de Condòm creada per Joan XXII . Èra a quauques km de la diocèsi de Vasats, que comença a Castèlgelós .

Administracion 

 Avant la refòrma cantonala de 2014, aplicada en 2015, la comuna èra deu canton de Castèlgelós; es adara deu canton de Les Forêts de Gascogne (en francés), donc Los Bòscs (las Ahorèsts ? las Seuvas ?) de Gasconha.

Demografia 

 En 1793, la municipalitat èra « Villefranche, Anzex et Leyritz » (en francés), donc Vilafranca deu Cairan, Anzèth e Lairitz.

Lòcs e monuments

Personalitats ligadas dab la comuna

Véser tanben
 Comunas d'Òut e Garona

Ligams extèrnes

Nòtas

Comuna d'Agenés
Comuna de Gasconha
Comuna d'Òlt e Garona